פירוש נוסף ערך זה עוסק בשחקן קולנוע וטלוויזיה. אם התכוונתם למשמעות אחרת, ראו טום הופר.

**תומאס אדוארד "טום" הוֹפר** (באנגלית: **Thomas Edward "Tom" Hopper**; נולד ב-28 בינואר 1985) הוא שחקן קולנוע וטלוויזיה אנגלי, אשר התפרסם מתפקידיו בסדרות הטלוויזיה "מרלין", "מפרשים שחורים", "משחקי הכס" ו"אקדמיית המטרייה".

קורות חיים
----------

הופר נולד בשם תומאס אדוארד הופר ב-28 בינואר 1985 בעיירה קולוויל שבלסטרשייר שבממלכה המאוחדת, למשפחה נוצרית-אנגלית. למד בבית הספר לבנים-בלבד "אשבי" שבלסטרשייר. למד משחק ברוז ברופורד קולג'.

קריירה
------

תפקידו הראשון של הופר היה בהפקה מקומית של המחזה "כטוב בעיניכם" מאת ויליאם שייקספיר. לאחר מכן הופיע בתפקיד אורח במספר סדרות טלוויזיה ביניהם "נפגעים", רופאים", "דוקטור הו" של רשת BBC One, ו-"קינגדום", של רשת ITV. בשנת 2009 גילם את מרקוס בסרט האימה-קומי "*Tormented*", המספר על נער שחווה בריונות וחוזר מן המתים כדי לנקום בחבריו לכיתה. 

בשנת 2010, הוא הצטרף כדמות אורחת בעונה השלישית של הסדרה המבוססת על אגדות המלך ארתור ומתמקדת בקוסם מרלין, "מרלין" ברשת BBC, בדמותו של סר פרסיבל. לאחר מכן תפקידו גדל והיה לדמות קבועה בשתי העונות הבאות. לאחר שמרלין הסתיים ב-2012, הוא הופיע באותה שנה בסדרת המשטרה של BBC One‏, "Good Cop".

בשנת 2013, הופר כיכב בסרט "Cold" לצד השחקן האירי ג'ק ריינור. מאוחר יותר הסרט יצא לאקרנים בארצות הברית בשם "Leopard" ב-2014, הופר גם כיכב בתפקיד רסביורן בסרט ההיסטורי "*Northmen: A Viking Saga".*

בשנת 2014, הופר היה לשחקן הראשון שלוהק לסדרת ההרפתקאות "מפרשים שחורים" מבית ערוץ Starz, בה גילם את ויליאם "בילי בונז" מנדרלי, למשך כל ארבעת עונות הסדרה עד לסיומה ב-2017. דרמת הטלוויזיה משמשת כפריקוול לאירועי הספר "אי המטמון" מאת רוברט לואיס סטיבנסון. 

בשנת 2016 הופיע הופר בתפקיד ראשי במותחן "Kill Ratio" ובפרק של המיני-סדרה "עליית הברברים" מבית ערוץ ההיסטוריה. בשנה שלאחר מכן, הוא הצטרף לצוות השחקנים של סדרת הפנטזיה המבוססת על סדרת הספרים "שיר של אש ושל קרח" מאת הסופר ג'ורג' ר. ר. מרטין, "משחקי הכס" בעונה השביעית בתור דיקון טארלי, והחליף את פרדי סטרומה שהופיע בעבר בתפקיד זה בעונה 6. 

בשנת 2018 הופיע הופר לצד איימי שומר בסרט הקומדיה "מרגישה פצצה". בשנת 2019, הופר החל לגלם את לותר הארגריווס בסדרה "אקדמיית המטרייה" המבוססת על הסדרת הקומיקס באותו שם. עבור תפקידו כלותר, הוא לבש חליפת שרירים כדי להשיג את המראה הנכון ועבר סדרת אימונים של אמנויות לחימה.

בשנת 2021 הוא שיחק במותחן הפעולה "*SAS: Red Notice*" שביים הבמאי הנורווגי מגנוס מרטנס על פי ספרו באותו שם של אנדי מקנב. באותה שנה שיחק בקומדיית הפעולה ההוליוודית "שומר הראש ואשתו של המתנקש" את דמותו של מגנוסון; זהו סרט המשך ל"שומר הראש והמתנקש" מ-2017. בהמשך שיחק בדמות של אלברט וסקר בסרט האימה "האויב שבפנים: ברוכים הבאים לראקון סיטי", אשר משמש אתחול מחדש של סדרת סרטי האויב שבפנים. 

בשנת 2021 לוהק לשחק בסרט העתידי של נטפליקס "Love in the Villa"; קומדיה רומנטית בה יככב לצדה של קתרינה גרהאם. הופר יגלם את מטפס ההרים גארי המינג בסרט הביוגרפי "Climber".

חיים אישיים
-----------

הופר נישא לשחקנית לורה היגינס ב-7 ביוני 2014. לבני הזוג נולדו בן ובת.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2007 | *Saxon* | מוכר דגים |  |
| 2009 | *Tormented* | מרקוס |  |
| 2013 | *Cold* | טום |  |
| 2014 | *Northmen: A Viking Saga* | אסביורן |  |
| 2016 | *Kill Ratio* | ג'יימס הנדרסון |  |
| 2018 | מרגישה פצצה | גרנט לקלייר |  |
| 2019 | שליחות קטלנית: גורל אפל | וויליאם האדרל |  |
| 2021 | *SAS: Red Notice* | דאקלן |  |
| שומר הראש ואשתו של המתנקש | מגנוסון |  |
| האויב שבפנים: ברוכים הבאים לראקון סיטי | אלברט וסקר |  |
| TBA | *Love in the Villa* |  |  |
| *Climber* | גארי המינג |  |
| *Branded* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2007 | נפגעים | יו מולאן | פרק: "Stitch" |
| 2008 | רופאים | ג'וש מולאן | פרק: "Don't Try This at Home" |
| קינגדום | חייל | פרק: "#2.3" |
| 2010 | דוקטור הו | ג'ף | פרק: "The Eleventh Hour" |
| 2010-12 | מרלין | סר פרסיבל | תפקיד אורח (עונה 3)
תפקיד משני (עונות 5-4); 26 פרקים |
| 2012 | *Good Cop* | אנדי סטוקוול | מיני-סדרה |
| 2014-17 | מפרשים שחורים | ויליאם "בילי בונז" מנדרלי | תפקיד ראשי (4 עונות); 34 פרקים |
| 2016 | עליית הברברים | ארמיניוס | פרק: "Rebellion" |
| 2017 | משחקי הכס | דיקון טארלי | 4 פרקים |
| 2019-הווה | אקדמיית המטרייה | לותר הארגריווס | תפקיד ראשי (3 עונות); 30 פרקים |
| 2020 | רובוט צ'יקן | ג'ון רולף / סוליד סנייק | דיבוב; פרק: "Gracie Purgatory in: That's How You Get Hemorrhoids" |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טופ הופר** |

* טום הופר, ברשת החברתית טוויטר
* טום הופר, ברשת החברתית אינסטגרם
* טום הופר, במסד הנתונים הקולנועיים IMDb (באנגלית)
* טום הופר, באתר "אידיבי", מאגר הידע העברי לקולנוע ישראלי ועולמי
* טום הופר, באתר Rotten Tomatoes (באנגלית)
* טום הופר ב"משחקי הכס"

הערות שוליים
------------

1. ↑  כתבה במגזין people על משפחתו של הופר
2. ↑  אתר הסדרה "אחוזי הריגה"
3. ↑  הסרט "מרגישה פצצה" באתר סינמטק חיפה
4. ↑  תיאור הסדרה "מפרשים שחורים"

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17023800g (data)
* GND: 1062059751
* ISNI: 0000 0004 4408 1033
* LCCN: no2016152456
* NKC: xx0221841
* VIAF: 312620487
* WorldCat: lccn-no2016152456

 |